****

**NÁVRH**

**VŠEOBECNE ZÁVÄZNÉHO NARIADENIA OBCE ŽLKOVCE**

**č. 7/2021**

**o miestnych daniach a miestnom poplatku za komunálne odpady a drobné stavebné odpady**

|  |  |
| --- | --- |
| Dátum zverejnenia návrhu VZN na úradnej tabuli obce Žlkovce |  |
| Dátum zverejnenia návrhu VZN na webovom sídle obce Žlkovce |  |
| Dátum schválenia VZN obecným zastupiteľstvom obce Žlkovce |  |
| Dátum zverejnenia VZN na úradnej tabuli obce Žlkovce |  |
| Dátum zverejnenia VZN na webovom sídle obce Žlkovce |  |
| Dátum nadobudnutia účinnosti VZN |  |

**Článok 1**

**Úvodné ustanovenia**

1. Obec Žlkovce (ďalej len „obec“) podľa § 6 a § 11 ods. 4 písm. g) zákona Slovenskej národnej rady č. 369/1990 Zb. o obecnom zriadení v znení neskorších predpisov a podľa zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon“) vydáva toto všeobecne záväzné nariadenie obce Žlkovce č. 7/2021 o miestnych daniach a miestnom poplatku za komunálne odpady a drobné stavebné odpady (ďalej len „nariadenie“).
2. Obec ukladá na svojom území daň z nehnuteľností, daň za psa, daň za jadrové zariadenie a daň za predajné automaty.
3. Obec ukladá na svojom území miestny poplatok za komunálne odpady a drobné stavebné odpady (ďalej len „poplatok“).

**Článok 2**

**Daň z pozemkov**

1. Ročná sadzba dane z pozemkov je nasledovná:

|  |  |  |
| --- | --- | --- |
|  | **Skupiny pozemkov** | **%** |
| 1. | Orná pôda, chmeľnice, vinice, ovocné sady, trvalé trávnaté porasty | 0,40 |
| 2. | Záhrady | 0,25 |
| 3. | Zastavané plochy a nádvoria, ostatné plochy | 0,25 |
| 4. | Lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy | 2,50 |
| 5. | Rybníky s chovom rýb a ostatné hospodárske využívané vodné plochy funkčne spojené so stavbou jadrového zariadenia | 25,00 |
| 6. | Stavebné pozemky | 0,25 |

**Článok 3**

**Daň zo stavieb**

1. Ročná sadzba dane zo stavieb je za každý aj začatý m2 zastavanej plochy nasledovná:

|  |  |  |
| --- | --- | --- |
|  | **Druhy stavieb** | **Eur** |
| 1. | Stavby na bývanie a drobné stavby, ktoré majú doplnkovú funkciu pre hlavnú stavbu | 0,10 |
| 2. | Stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu | 0,13 |
| 3. | Chaty a stavby na individuálnu rekreáciu | 0,10 |
| 4. | Samostatne stojace garáže | 0,20 |
| 5. | Stavby hromadných garáží | 0,10 |
| 6. | Stavby hromadných garáží umiestnené pod zemou | 0,10 |
| 7. | Priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu | 3,98 |
| 8. | Stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou | 1,00 |
| 9. | Ostatné stavby neuvedené v bodoch 1 až 8 | 3,98 |

1. Pri viacpodlažných stavbách sa určuje príplatok za podlažie v sume 0,02 eura za každé ďalšie podlažie okrem prvého nadzemného podlažia.

**Článok 4**

**Daň z bytov a nebytových priestorov v bytovom dome**

1. Ročná sadzba danez bytov a nebytových priestorov v bytovom dome je 0,10 eura za každý aj začatý m2 podlahovej plochy bytu a nebytového priestoru.

**Článok 5**

**Daň za psa**

1. Sadzba dane za psa je 5 eur za jedného psa a kalendárny rok.

**Článok 6**

**Daň za jadrové zariadenie**

1. Sadzba dane za jadrové zariadenie je 0,0039 eura za m2.
2. Základom dane za jadrové zariadenie je výmera katastrálneho územia obce v m2, ktoré sa nachádza v oblasti ohrozenia jadrovým zariadením schválenej Úradom jadrového dozoru Slovenskej republiky. Výmera katastrálneho územia obce je 7 939 281 m2.
3. Zastavané územie obce sa nachádza v oblasti ohrozenia jadrovým zariadením v Jaslovských Bohuniciach v pásme 1. do 1/3 polomeru oblasti ohrozenia.
4. Daňovník je povinný písomne oznámiť vznik daňovej povinnosti obci do 30 dní odo dňa vzniku daňovej povinnosti a zánik daňovej povinnosti do 30 dní odo dňa zániku daňovej povinnosti.
5. Oznamovaciu povinnosť si daňovník splní písomným oznámením, ktoré doručí osobne alebo doporučeným listom obci. Písomné oznámenie pri vzniku daňovej povinnosti obsahuje – identifikačné údaje daňovníka, meno alebo názov prevádzkovateľa, IČO, DIČ, sídlo alebo adresu prevádzkovateľa, číslo povolenia na prevádzku jadrového zariadenia, vydaného – kedy a kto povolenie vydal, identifikáciu jadrového zariadenia ako názov jadrového zariadenia, sídlo alebo umiestnenie, počet reaktorov, deň začatia skúšobnej prevádzky, oznámenie o dobe prevádzky a výrobe elektrickej energie za uplynulý rok za každý reaktor a jadrové zariadenie samostatne.

**Článok 7**

**Daň za predajné automaty**

1. Sadzba dane je 100 eur za jeden predajný automat a kalendárny rok.
2. Daňovník je povinný viesť preukaznú evidenciu s uvedením týchto údajov:
3. názov a sídlo daňovníka,
4. miesto prevádzkovania a umiestnenia predajného automatu,
5. počet, druh, výrobné číslo a identifikačné číslo predajného automatu,
6. deň začatia prevádzkovania predajného automatu.
7. Daňovník je povinný označiť každý predajný automat štítkom s uvedením týchto údajov:
8. názov a sídlo daňovníka,
9. druh a výrobné číslo,
10. dátum umiestnenia a začatia prevádzkovania.

**Článok 8**

**Miestny poplatok za komunálne odpady a drobné stavebné odpady**

1. Sadzba a výška poplatku je
2. pre fyzické osoby

|  |  |
| --- | --- |
| **Sadzba** | **Výška poplatku za rok** |
| 0,0630 eur za osobu a kalendárny deň | 23 eur |

1. pre právnické osoby a podnikateľov

|  |  |  |  |
| --- | --- | --- | --- |
| **Objem zbernej nádoby** | **Frekvencia odvozov** | **Sadzba** | **Výška poplatku za rok** |
| 120 l | 1 x za 2 týždne | 0,02 eur / l | 62,40 eur |
| 1100 l | 1 x za 2 týždne | 0,02 eur / l | 572,00 eur |

1. za drobný stavebný odpad: 0,05 eur / kg
2. Splatnosť poplatku pri množstvovom zbere je 15 dní od nadobudnutia právoplatnosti platobného výmeru a možno ho uhradiť bezhotovostne na bankový účet obce alebo v hotovosti na obecnom úrade obce.
3. Poplatok za drobný stavebný odpad sa platí do 3 dní od odovzdania drobného stavebného odpadu bezhotovostne na bankový účet obce alebo v hotovosti na obecnom úrade obce.
4. Obec vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti
5. preložením dokladu o zániku práva užívať nehnuteľnosť na území obce (napr. dohoda o ukončení nájmu, výpoveď nájmu), ak poplatník – fyzická osoba mala povinnosť platiť poplatok z dôvodu oprávnenia užívať nehnuteľnosť v obci,
6. oznámením o zániku právnickej osoby (za tým účelom poplatník poskytne obci údaje v rozsahu obchodné meno, sídlo a IČO, ktoré sú potrebné na overenie prostredníctvom informačného systému podľa osobitného predpisu, ku ktorému má obec zriadený prístup), alebo dokladom o zániku práva užívať nehnuteľnosť obce (napr. dohoda o ukončení nájmu, výpoveď nájmu), ak poplatník – právnická osoba mala povinnosť platiť poplatok z dôvodu oprávnenia užívať nehnuteľnosť v obci na iný účel ako podnikanie,
7. oznámením o zániku podnikateľa (za tým účelom poplatník poskytne obci údaje v rozsahu obchodné meno, sídlo alebo miesto podnikania a IČO, ktoré sú potrebné na overenie prostredníctvom informačného systému podľa osobitného predpisu, ku ktorému má obec zriadený prístup) alebo dokladom o zániku práva užívať nehnuteľnosť (napr. dohoda o ukončení nájmu, výpoveď nájmu), ak poplatník – podnikateľ mal povinnosť platiť poplatok z dôvodu oprávnenia užívať nehnuteľnosť v obci na účel podnikania.

Obec vráti poplatok alebo jeho pomernú časť poplatníkovi – fyzickej osobe, ktorá mala povinnosť platiť poplatok z dôvodu trvalého alebo prechodného pobytu v obci bez potreby oznamovania a predkladania dokladov.

1. Obec poplatok zníži alebo odpustí za obdobie, za ktoré poplatník obci preukáže, že viac ako 90 dní v zdaňovacom období sa nezdržiava alebo sa nezdržiaval na území obce a predloží o tom niektorý z týchto dokladov
2. potvrdenie o návšteve školy, ak žiak alebo študent navštevuje školu so sídlom mimo územia Slovenskej republiky. Ak ide o žiaka alebo študenta, ktorý navštevuje školu so sídlom na území Slovenskej republiky, na splnenie podmienky na zníženie poplatku alebo odpustenie poplatku poskytne poplatník obci údaje v rozsahu meno, priezvisko a rodné číslo alebo dátum narodenia žiaka alebo študenta, ktoré sú potrebné na overenie statusu žiaka alebo študenta prostredníctvom informačného systému podľa osobitného predpisu, ku ktorému má obec zriadený prístup,
3. potvrdenie od zamestnávateľa o výkone práce mimo územia obce s potvrdením o ubytovaní alebo prechodnom pobyte mimo územia obce,
4. potvrdenie o vyšetrovacej väzbe alebo o výkone trestu odňatia slobody a dobe jeho trvania,
5. potvrdenie o umiestnení v zariadení sociálnych služieb a dobe jeho trvania,
6. potvrdenie o umiestnení v reedukačnom zariadení alebo v detskom domove a dobe jeho trvania,
7. potvrdenie o dlhodobej hospitalizácii v liečebni a o dobe jej trvania,
8. potvrdenie o zaplatení poplatku v inej obci, kde sa v skutočnosti zdržiava.

Doklady zo zahraničia musia byť aktuálne a preložené do slovenského jazyka.

1. Poplatok sa znižuje o 3 eurá poplatníkovi, ktorým je fyzická osoba staršia ako 62 rokov.
2. Ustanovenia bodov 2, 4 až 6 tohto článku sa nevzťahujú na poplatok za drobný stavebný odpad.

**Článok 9**

**Spoločné a záverečné ustanovenia**

1. Vo veciach neupravených nariadením sa postupuje podľa zákona.
2. Zrušuje sa VZN č. 6/2020 o miestnych daniach a miestnom poplatku za komunálne odpady a drobné stavebné odpady.
3. Návrh nariadenia bol zverejnený pred konaním obecného zastupiteľstva dňa \_\_\_\_\_\_\_\_\_\_\_.
4. Nariadenie prijalo obecné zastupiteľstvo dňa \_\_\_\_\_\_\_\_\_\_\_.
5. Nariadenie nadobúda účinnosť dňa 01.01.2022.

V Žlkovciach, dňa \_\_\_\_\_\_\_\_\_\_\_

 **Jozef Daniška**

 starosta obce